CELEX: 62015CA0391
Language: el
Date: 2017-04-05 00:00:00
Title: Υπόθεση C-391/15: Απόφαση του Δικαστηρίου (τέταρτο τμήμα) της 5ης Απριλίου 2017 [αίτηση του Tribunal Superior de Justicia de Andalucía (Ισπανία) για την έκδοση προδικαστικής αποφάσεως] — Marina del Mediterráneo SL κ.λπ. κατά Agencia Pública de Puertos de Andalucía (Προδικαστική παραπομπή — Δημόσιες συμβάσεις — Διαδικασίες προσφυγών — Οδηγία 89/665/ΕΟΚ — Άρθρο 1, παράγραφος 1 — Άρθρο 2, παράγραφος 1 — Απόφαση της αναθέτουσας αρχής με την οποία επιτρέπεται σε οικονομικό φορέα να υποβάλει προσφορά — Απόφαση μη υποκείμενη σε προσφυγή σύμφωνα με την ισχύουσα εθνική νομοθεσία)

29.5.2017   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 168/9
            
         Απόφαση του Δικαστηρίου (τέταρτο τμήμα) της 5ης Απριλίου 2017 [αίτηση του Tribunal Superior de Justicia de Andalucía (Ισπανία) για την έκδοση προδικαστικής αποφάσεως] — Marina del Mediterráneo SL κ.λπ. κατά Agencia Pública de Puertos de Andalucía
   (Υπόθεση C-391/15) (1)
   
   ((Προδικαστική παραπομπή - Δημόσιες συμβάσεις - Διαδικασίες προσφυγών - Οδηγία 89/665/ΕΟΚ - Άρθρο 1, παράγραφος 1 - Άρθρο 2, παράγραφος 1 - Απόφαση της αναθέτουσας αρχής με την οποία επιτρέπεται σε οικονομικό φορέα να υποβάλει προσφορά - Απόφαση μη υποκείμενη σε προσφυγή σύμφωνα με την ισχύουσα εθνική νομοθεσία))
   (2017/C 168/10)
   Γλώσσα διαδικασίας: η ισπανική
   
      Αιτούν δικαστήριο
   
   Tribunal Superior de Justicia de Andalucía
   
      Διάδικοι στην υπόθεση της κύριας δίκης
   
   Marina del Mediterráneo SL, Marina del Mediterráneo Duquesa SL, Marina del Mediterráneo Estepona SL, Marina del Mediterráneo Este SL, Marinas del Mediterráneo Torre SL, Maina del Mediterráneo Marbella SL, Gómez Palma SC, Enrique Alemán SA, Cyes Intraestructuras SA, Cysur Obras y Medioambiente SA
   
      κατά
   
   Agencia Pública de Puertos de Andalucía
   
      παρισταμένων των:
   
   Consejería de Obras Públicas y Vivienda de la Junta de Andalucía, Nassir Bin Abdullah and Sons SL, Puerto Deportivo de Marbella SA, Ayuntamiento de Marbella
   
      Διατακτικό
   
   
               1)
            
            
               Το άρθρο 1, παράγραφος 1, και το άρθρο 2, παράγραφος 1, στοιχεία α' και β', της οδηγίας 89/665/ΕΟΚ του Συμβουλίου, της 21ης Δεκεμβρίου 1989, για τον συντονισμό των νομοθετικών, κανονιστικών και διοικητικών διατάξεων περί εφαρμογής των διαδικασιών προσφυγής στον τομέα της συνάψεως συμβάσεων κρατικών προμηθειών και δημοσίων έργων, όπως έχει τροποποιηθεί από την οδηγία 2007/66/ΕΚ του Ευρωπαϊκού Κοινοβουλίου και του Συμβουλίου, της 11ης Δεκεμβρίου 2007, έχουν την έννοια ότι, σε περίπτωση όπως η επίμαχη στην υπόθεση της κύριας δίκης, αντιτίθενται σε εθνική νομοθεσία δυνάμει της οποίας η απόφαση με την οποία επιτρέπεται σε διαγωνιζόμενο να συμμετάσχει στη διαδικασία διαγωνισμού, απόφαση η οποία φέρεται ότι παραβιάζει το δίκαιο της Ένωσης στον τομέα των δημοσίων συμβάσεων ή την εθνική νομοθεσία που μεταφέρει την οδηγία αυτή στο εσωτερικό δίκαιο, δεν περιλαμβάνεται στις προπαρασκευαστικές πράξεις της αναθέτουσας αρχής κατά των οποίων μπορεί να ασκηθεί αυτοτελής ένδικη προσφυγή.
            
         
               2)
            
            
               Το άρθρο 1, παράγραφος 1, και το άρθρο 2, παράγραφος 1, στοιχεία α' και β', της οδηγίας 89/665, όπως έχει τροποποιηθεί από την οδηγία 2007/66, έχουν άμεσο αποτέλεσμα.
            
         
      (1)  ΕΕ C 346 της 19.10.2015.